
Република Србија

	МИНИСТАРСТВО ФИНАНСИЈА
УПРАВА ЦАРИНА
Сектор за финансијске, инвестиционе и правне послове
 Број: 002888833 2026 10521 008 009 405 023

	Датум: 28.07.2026. године

	Булевар Зорана Ђинђића 155а
Б е о г р а д
                                 ЈС



ЗАПИСНИК О ФАЗАМА У СПРОВЕДЕНОМ ПОСТУПКУ ЗАКУПА НЕПОКРЕТНОСТИ ОД ЈАВНОГ ПРЕДУЗЕЋА ИЛИ ПРИВРЕДНОГ ДРУШТВА КОЈИ СУ ДРЖАОЦИ ТЕРМИНАЛА ЗА ПОТРЕБЕ ЦАРИНАРНИЦЕ НОВИ САД-ЦР БЕЧЕЈ


1. У складу са чланом 12. став 1. тачка 1. Закона о јавним набавкама („Службени гласник РС”, број 91/19 и 92/23), Интерног акта за спровођење поступка закупа непокретности за потребе Републике Србије – Министарства финансија – Управе царина – Пречишћен текст  број 148-IV-404-01-4/14/2016 од 28. септембра 2020. године, Измене и допуне Интерног акта за спровођење поступка закупа непокретности за потребе Републике Србије – Министарства финансија – Управе царина – Пречишћен текст број 148-IV-404-01-4/14/2016 од 28.09.2020. године, заведеног под бројем 148-IV-404-01-4/14/2016 дана 07. августа 2023. године, а све у складу са Планом закупа непокретности за 2026. годину, Управа царина покренула је и спровела поступак закупа непокретности од јавног предузећа или привредног друштва који су држаоци терминала за потребе Царинарнице Нови Сад-ЦР Бечеј, број 8/2026.
2. Поступак је покренут од стране Царинарнице Нови Сад, иницијални акт 01.01. Број Д-568/1 од 25.02.2026. године. 
3. Комисија Управе царина у саставу: Јелена Симић – члан, Сања Јагодић - заменик члана, Весна Јовановић – члан, Петар Пијовић – заменик члана, Драган Јовановић – члан, Слободан Милосављевић - заменик члана, Мирослав Живков – члан, Радован Јосимовић - заменик члана, Радован Медић – члан, Гордана Јовановски - заменик члана, образована је решењем број 002888833 2026 10521 008 009 405 023 од 16.06.2026. године, ради спровођења поступка закупа непокретности од јавног предузећа или привредног друштва који су држаоци терминала за потребе Царинарнице Нови Сад-ЦР Бечеј, број 8/2026.
4. Оглас за подношење понуде објављен је у дневним новинама ''Ало'' и на Порталу Управе Царина дана 06.07.2026. године.
5. Захтевано је да понуђени простор испуњава следеће услове:
а) да се налази у близини јавне саобраћајнице којом се могу кретати теретна моторна возила велике носивости;
б) да се налази ван центра насеља уколико то омогућује локација месно надлежног царинског органа;
в) да се не налази у оквиру слободне зоне;
г) да је ограђен, осветљен и обезбеђен;
д) да има довољан пословни простор за смештај царинских службеника који обављају послове царинског надзора, царинске контроле и стављања робе у царински поступак, са обезбеђеним системом за хлађење и грејање, површине од 100,00 до 150,00 m2 са следећом структуром: 
- канцеларија за водитеља реферата (површине 15,00-20,00 m2), 
- шалтер сала за рад 4 (четири) царинска службеника (површине 40,00-50,00 m2),
- архивски простор (површине 10,00-15,00 m2),
- два санитарна чвора - мушки и женски, (појединачне површине минимум 5,00 m2 ),
- чајна кухиња (површине 4,00-8,00 m2),
- остава (површине 7,00-10,00 m2),
- просторија за смештај ИТ опреме (површине 7,00-10,00 m2);

ђ) да има довољан простор са чврстом подлогом за смештај моторних возила која превозе робу и моторних возила као робе која су предмет одређеног царинског поступка, (површине од 3.000 m2 до 3.500 m2);
е) да у кругу терминала има постављену колску вагу и платформу за преглед робе;
ж) да има довољан складишни простор отвореног и затвореног типа погодан за смештај и чување робе, са услугом у погледу истовара, утовара, вагања, запримања и отпреме из складишта, а све под надзором царинског органа. Складишни простор отвореног типа треба да буде површине од 40 m2 до 50 m2, а складиште затвореног типа треба да буде површине од 800 m2 до 900 m2;

з) да поседује потребну комуникацијску инфраструктуру, којом би се омогућило повезивање са ИТ системом Управе царина;
и) да има санитарне чворове, један за запослене у царинском органу описан под тачком д) и други санитарни чвор за друге кориснике терминала површине 10,00 - 15m2;
ј) да поседује простор за паркирање путничких аутомобила за потребе царинских службеника као и друге учеснике у поступку, површине од 200 m2 до 250 m2 .

6. Благовремено до рока одређеног за подношење понуда 14.07.2026. године до 12.00 часова, пристигла је понуда понуђача и то:

	Редбр.
	Назив понуђача
	Датум пријема
	Час
	Понуда заведена

	1
	2
	3
	4
	5

	1.
	''METAL GOM DOO BEČEJ'' Бечеј, Градиштански пут 26, понуда број 8/26 од 13.07.2026. године
	13.07.2026.
	12:15:26

7. Отварању понуда је присуствовао овлашћени представник понуђача, Никола Бабић. Комисија је сачинила Записник о отварању понуда број 002888833 2026 10521 008 009 405 023 од 14.07.2026. године.


8. Чланови Комисије из организационе јединице која је иницирала поступак и Сектора за ИКТ нису имали потребу да изађу на лице места из разлога што је Управа царина на основу претходног уговора о закупу већ у поседу овог простора. 

9. На основу Одлуке о додели уговора број 002888833 2026 10521 008 009 405 023 од 16.07.2026. године, закључен је Уговор о закупу непокретности од јавног предузећа или привредног друштва који су држаоци терминала за потребе Царинарнице Нови Сад-ЦР Бечеј, број 002888833 2026 10521 008 009 405 023 од 21.07.2026. године.

